
ΕΦΗΜΕΡΙΣ ΤΗΣ ΚΥΒΕΡΝΗΣΕΙ!! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
7 ΑΠΡΙΛΙΟΥ 1987 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ. 

1 §£ 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αναπροσαρμογή των αμοιβών των παρατηρητών των υδρολογικών 


σταθμών της Γ.Γ. Δημ. Έργων του Ϋπ. ΠΕΧΩΔΕ .1 

Καθορισμός αριθμού υπαλλήλων του Ελληνικού Οργανισμού Τυπο¬ 
ποίησης (ΕΛΟΤ) . 2 

Φ.Π.Α. στις πράξεις επί αυτούσιων αγροτικών προϊόντων που ενερ- 
γούνται από τις αγροτικές συνεταιριστικές οργανώσεις . 3 


Παροχή της εγγύησης του Δημοσίου προς την Ιονική & Λαϊκή 
Τράπεζα Ελλάδος για κάλυψη δανείου της ποσού δρχ. 400 
εκατ. στην ΟΑ για την εξόφληση υποχρεώσεών της προς την 
ανωτέρω Τράπεζα καθώς” και των οφειλών ^ης προς το ΙΚΑ 4 

Προσαρμογή των κλάδων τακτικού προσωπικού στο Ταμείο Ασφα- 


λίσεως Εμπόρων .. 5 

Πρακτική άσκηση στο επάγγελμα σπουδαστών Τ.Ε.1. 6 

Ορισμός μελών επιτροπής συνταξιοδότησης και ασφάλισης Λογοτε¬ 
χνών .:. 7 

Χαρακτηρισμός ως έργου τέχνης της οικίας Ειρ. Κασσανδρινού ' 

στη Νικήτη Χαλκιδικής . 8 

Χορήγηση έκτακτης οικονομικής ενίσχυσης στους άνεργους της 

επιχείρησης ΧΑΡΤΟΠΟΤΑ ΑΙΓΙΟΥ .^ 9 

Τροποποίηση της 30612/10.3.87 απόφασης του Υπ. Εργασίας 10 
Τροποποίηση και συμπλήρωση της Απόφασης «Περί ρύθμισης εξα¬ 
γωγής εμπορευμάτων» .·..11 

Οικονομική ενίσχυση των οδηγών επιβατηγών αυτοκινήτων δημό¬ 
σιας χρήσης για τις γιορτές του Πάσχα 1987 . 12 

Αναθεώρηση της τιμής εισιτηρίων και χιλιομετρικών συντελεστών 

κομίστρου στα λεωφορεία των ΚΤΕΛ κ.λπ.13 

Αναπροσαρμογή τιμών εισιτηρίων αστικών ΚΤΕΛ και αστικών 
γραμμών «ΡΟΔΑ» ..'.14 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


2. Την 27306/919/6.5.85 (ΦΕΚ 322/24.5.85) προγενέστερη 
κοινή απόφαση των Υπουργών Οικ/κών και Δημ. Έργων «περί ανα¬ 
προσαρμογής των αποζημιώσεων των παρατηρητών των υδρολογικών 
σταθμών του Υπ. Δημ. Έργων. 

3. Την αρ. 2389/87 (ΦΕΚ 81/Β/87) απόφαση Πρωθυπουργού 
και Υπ. Οικ/κών. 

4. Το άρθρο 40 του Ν.849/78. 

5. Ότι - έχει εγγραφεί πίστωση 16.000.000 δρχ. στον προϋ/σμό 
του έτους 1987 (κ.α. 0873 ειδ. Φ.31/210) για την πληρωμή των 
αμοιβών των παρατηρητών των υδρολογικών σταθμών της Γεν. Γραμ¬ 
ματείας Δημ. Έργων του Υπ. ΠΕΧΩΔΕ. 

6. Την ανάγκη αναπροσαρμογής των πιο πάνω αμοιβών, αποφασί¬ 
ζουμε: 

1. Καθορίζουμε τις μηνιαίες σε δραχμές αμοιβές (επιδόματα) των 
παρατηρητών των υδρολογικών σταθμών της Γεν. Γραμματείας Δημ. 
Έργων του ΥΠΕ.ΧΩ.ΔΕ ως κατωτέρω: 


Α. ΜΗΝΙΑΙΕΣ ΑΜΟΙΒΕΣ ΠΑΡΑΤΗΡΗΤΩΝ 
ΥΔΡΟΜΕΤΡΙΚΩΝ ΣΤΑΘΜΩΝ 

1. Σταθμήμετρο σε απόσταση μέχρι 2 χλμ. από την 

έδρα του παρατηρητή δρχ. 3.140 

2. Σταθμήμετρο σε απόσταση μεγαλύτερη από 2 χλμ. 

και μέχρι 4 χλμ. από την έδρα του παρατηρητή δρχ. 4.200 

3. Σταθμήμετρο και αταθμηγράφος σε απόσταση μέ¬ 
χρι 2 χλμ. από την έδρα του παρατηρητή δρχ. 3.530 

4. Σταθμήμετρο και σταθμηγράφος σε απόσταση με¬ 
γαλύτερη από 2 χλμ. και μέχρι 4 χλμ. από την έδρα 

του παρατηρητή δρχ. 4.800 

5. Σταθμήμετρο και σταθμηγράφος σε απόσταση με¬ 
γαλύτερη από 4 χλμ. από την έδρα του παρατηρητή 

δρχ. 4.760 


Β. ΜΗΝΙΑΙΕΣ ΑΜΟΙΒΕΣ ΠΑΡΑΤΗΡΗΤΩΝ 
ΒΡΟΧΟΜΕΤΡΙΚΩΝ ΚΑΙ ΜΕΤΕΩΡΟΛΟΓΙΚΩΝ ΣΤΑΘΜΩΝ 
Η αμοιβή των παρατηρητών των βρόχομετρικών και μετεωρολογι¬ 
κών σταθμών καθορίζεται ίση με το άθροισμα των αμοιβών που αντι¬ 
στοιχούν στα όργανα με τα οποία είναι εξοπλισμένος ο σταθμός, όπως 
οι αμοιβές αυτές καθορίζονται κατωτέρω: 


Αριθμ. 11043/301 (1) 

Αναπροσαρμογή των αμοιβών των παρατηρητών των υδρολογικών 
σταθμών της Γ.Γ. Δημ. Έργων του Υπ. ΠΕΧΩΔΕ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 
' Εχοντας υπόψη: 

1. Το Νόμο 3027/1922 «περί συστάσεως Υδρογραφικής Υπηρε¬ 
σίας εν τω Υπουργείω της Συγκοινωνίας», 


Είδος Οργάνου 

Αμοιβή δρχ. 

1. Βροχόμετρο 

2.800 

2. Βροχογράφος 

780 

3. Εξατμισήμετρο 

900 

4. Εξατμισηγράφος 

670 

5. Θερμόμετρο κοινό 

500 

6. Θερμόμετρο ακροβάθμιο 

450 

7. Ανεμογράφος 

390 

8. Ανεμόμετρο 

450 

9. Χιονοβροχόμετρο 

560 

10. Χιονοτράπεζα 

450 

11. Ηλιογράφος 

390 

12. Θερμοϋγρογράφος 

390 

13. Ψυχρόμετρο 

670 


2. Οι ως ανωτέρω καθοριζόμενες αμοιβές ισχύουν από την 1η 
Ιανουάριου 1987. 

Αθήνα, 31 Μαρτίου 1987 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΠΕΡΙΒΑΛΛΟΝΤΟΣ .ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΣΠ. ΚΑΛΟΥΔΗΣ Ε. ΚΟΥΛΟΥΜΠΗΣ 

- ♦ - 

Αριθ. 2319/7423 (2) 

Καθορισμός αριθμού υπαλλήλων του Ελληνικού Οργανισμού Τυποποί¬ 
ησης (ΕΛΟΤ). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΒΙΟΜΗΧΑΝΙΑΣ ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

’ Εχοντας υπόψη: 

1. Τις διατάζεις: 

α. Του άρθρου 11 παρ. 1 του Ν.372/76 «Περί συστάσεως και 
λειτουργίας του Ελληνικού Οργανισμού Τυποποιήσεως (ΕΛΟΤ) (ΦΕΚ 
166/Α'/76). 

β. Του Ν.1558/1985 «Κυβέρνηση και Κυβερνητικά όργανα» (ΦΕΚ 
137/Α-/26.7.85). 

2. Το Π.Δ. 437/19.9.85 «Καθορισμός και ανακατανομή των αρμο¬ 
διοτήτων των Υπουργείων» (ΦΕΚ 157/Α’/85). 

3. Το Π.Δ. 229/86 «Σύσταση και Οργάνωση της Γενικής Γραμμα¬ 
τείας Βιομηχανίας» (ΦΕΚ 96/Α' /86). 

4. Το Π.Δ.40/87 «Διορισμός Υπουργών και Υφυπουργών». 

5. Την με αρ. 80841/714/30.12.77 απόφαση του Υφυπουργού 
Βιομηχανίας και Ενέργειας «περί εγκρίσεως του Κανονισμού Καταστά- 
σεως Προσωπικού του Ελληνικού Οργανισμού Τυποποιήσεως 
(ΕΛΟΤ)» (ΦΕΚ 1329/Β'/31.12.77). 

•6. Την κοινή απόφαση των Υπουργών Οικονομικών και Βιομηχα¬ 
νίας και Ενέργειας με αρ. 167341/8625/16.12.76 «Περί καθορι¬ 
σμού αριθμού και ορίων αποδοχών υπαλλήλων του ΕΛΟΤ», όπως 
τροποποιήθηκε με τις αποφάσεις με αρ. 139686/8773/8.12.1980, 
169900/9131/22.1.82, 33401/7411/15.3.83 και 
51656/7671/29.6.84. 

7. Την αρ. 2389/1987 (ΦΕΚ 81/13.2.87 τ. Β') κοινήαπόφααη 
του Πρωθυπουργού και του Υπουργού Οικονομικών για ανάθεση αρμο¬ 
διοτήτων στον Υφυπουργό Οικονομικών. 

8. Την Κοινή Απόφαση του Πρωθυπουργού και του Υπουργού 
Βιομηχανίας Ενέργειας και Τεχνολογίας με αρ. 
ν-3η/Φ. 19/3861/19.2.87 «Ανάθεση αρμοδιοτήτων στον Υφυ¬ 
πουργό Βιομηχανίας Ενέργειας και Τεχνολογίας Γεώργιο Πέτσο». 

9. Τις ανάγκες του ΕΛΟΤ σε προσωπικό, βάσει αναλόγου εισηγή- 
σεως του Διοικητικού Συμβουλίου, αποφασίζουμε: 

Τροποποιούμε τις παραγράφους 1 και 4 της Κοινής Απόφασης των 
Υπουργών Οικονομικών και Βιομηχανίας και Ενέργειας με αριθ. 
51656/7671/29.6.84, ως εξής: 

1. Καθορίζουμε τον αριθμό των υπαλλήλων του Ελληνικού Οργανι¬ 
σμού Τυποποιήσεως (ΕΛ.Ο:Τ.) σε εξήντα δύο (62), κατά κατηγορίες, 
ως εξής:- 

1η Κατηγορία: Έξι (6) ανώτατα διευθυντικά στελέχη. 

2η Κατηγορία: Δέκα πέντε (15) ανώτεροι τεχνικοί. 

3η Κατηγορία: Τέσσερις (4) ανώτεροι διοικητικοί - οικονομικοί. 

4η Κατηγορία: Δώδεκα (12) τεχνικοί υπάλληλοι πτυχιούχοι Τεχνολο¬ 
γικής εκπαίδευσης (ΤΕ) τεχνικών ή επαγγελματικών σχολών. 

5η Κατηγορία Έξι (6) Γραμματείς. 

6η Κατηγορία: Δέκα τέσσερις (14) πεπειραμένοι υπάλληλοι δευτερο¬ 
βάθμιας εκπαίδευσης, ειδικευμένοι με πτυχιό ή δίπλωμα μέσης σχολής. 
7η Κατηγορία: Πέντε (5) υπάλληλοι συνήθων προσόντων (κλητήρες - 
τηλεφωνητές). 

2. Η κλήρωση των κενών θέσεων θα γίνει σύμφωνα με τις ανάγκες 


του Οργανισμού κατόπιν αποφάσεων του Διοικητικού Συμβουλίου, και 
ανάλογα με τις οικονομικές δυνατότητες του Οργανισμού. 

3. Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 30 Μαρτίου 1987 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΣΠΥΡΟΣ ΚΑΛΟΥΔΗΣ Γ. ΠΕΤΣΟΣ 

- ♦- 

Αριθ.2070/1820 (3) 

Φ.Π.Α. στις πράξεις επί αυτούσιων αγροτικών προϊόντων που ενεργού- 

νται από τις αγροτικές συνεταιριστικές οργανώσεις. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

’ Εχοντας υπόψη τις διατάξεις των άρθρων 2, 5, 33 και της παρα¬ 
γράφου 3 του άρθρου 58 του Ν.1642/1986 «για την εφαρμογή των 
διατάξεων του φόρου προστιθέμενης αξίας και άλλες διατάξεις» (ΦΕΚ 
125Α') όπως τροποποιήθηκε, συμπληρώθηκε και ισχύει με τις διατά¬ 
ξεις του Ν.1676/1986 «καθορισμός των συντελεστών του φόρου προ¬ 
στιθέμενης αξίας και άλλες ρυθμίσεις» (ΦΕΚ 204 Α'), αποφασίζου¬ 
με: 

1. " Οι διατάξεις της παραγράφου 2 του άρθρου 5 του 
Ν.1642/1986, δεν έχουν εφαρμογή στις πιο κάτω περιπτώσεις: 

α) Στην περίπτωση πώλησης αυτούσιων αγροτικών προϊόντων που 
ενεργούνται από αγροτικές συνεταιριστικές οργανώσεις για λογαριασμό 
αγροτών του ειδικού καθεστώτος του άρθρου 33 του ίδιου νόμου, με 
την προϋπόθεση ότι η πώληση αυτή γίνεται προς άλλους υποκείμενους 
στο φόρο. 

Η διάταξη αυτή δεν έχει εφαρμογή στις πωλήσεις που γίνονται 
στους χώρους των κεντρικών αγορών διακίνησης αυτούσιων αγροτι¬ 
κών προϊόντων. 

β) Στην περίπτωση αγοράς από αγροτικές συνεταιριστικές οργανώ¬ 
σεις για λογαριασμό τρίτων, υποκείμενων στον φόρο, αυτούσιων αγρο¬ 
τικών προϊόντων από αγρότες του ειδικού καθεστώτος του άρθρου 33. 

2. Η παράδοση αγαθών που ενεργείται από τις αγροτικές συνεταιρι¬ 
στικές οργανώσεις στις περιπτώσεις της προηγούμενης παραγράφου 
δεν επιβαρύνεται με ΦΠΑ, εκτός από την προμήθεια που λαμβάνουν 
αυτές κατά την εκκαθάριση εκδίδουν σύμφωνα με τις διατάξεις του 
Κ.Φ.Σ. και η οποία επιβαρύνεται με το φόρο αυτό και με τον αντίστοιχο 
συντελεστή του αγαθού, ο οποίος καταβάλλεται στο δημόσιο από τις 
Οργανώσεις αυτές, σύμφωνα με τις διατάξεις του άρθρου 31 του ίδιου 
νόμου και την Π.738/723/30.1.1987 απόφαση του Υπουργού Οικο¬ 
νομικών. 

3. Για την εφαρμογή των διατάξεων των προηγούμενων παραγρά¬ 
φων 1 και 2, θεωρούνται ως μεμονωμένοι αγρότες του άρθρου 33 και 
τα μέλη των «ομάδων παραγωγών ή καλλιεργητών», που δεν έχουν 
περιβληθεί οποιοδήποτε νόμιμο τύπο. 

4. Η απόφαση αυτή ισχύει από 1ης Ιανουάριου 1987. 

Οι αγροτικές συνεταιριστικές οργανώσεις που μέχρι της δημοσίευσης 
της παρούσας, έχουν υπολογίσει φόρο στα τιμολόγια και εκκαθαρίσεις 
που έχουν εκδοθεί, υποχρεούνται να τον αποδώσουν σύμφωνα με τη 
διάταξη της παραγράφου 1 εδάφιο δ’ του άρθρου 28 του 
ν.1642/1986. 

5. Η παρούσα απόφαση να δημοσιευτεί στην Εφημερίδα της Κυβερ- 
νήσεως και να κυρωθεί με νόμο. 


Αθήνα, 20 Μαρτίου 19β7 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 

Αριθ, 29250/780 (4) 

Παροχή της εγγύησης του Δημοσίου προς την Ιονική & Λαϊκή Τράπεζα 

Ελλάδος για κάλυψη δανείου της ποσού δρχ. 400 εκατ, στην ΟΑ 

για την εξόφληση υποχρεώσεών της προς την ανωτέρω Τράπεζα 

καθώς και των οφειλών της προς το ΙΚΑ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

’ Εχοντας υπόψη: 

1. Τις διατάξεις των Α.Ν. 747/1945 και 9/1967 και του Ν. 
1266/82 άρθρ. 8. 

2. Την πράξη του Διοικητή της Τ.Ε. αριθμ. 884/26.11.1986 με 
την οποία, μεταξύ άλλων, εγκρίνεται η δανειοδότηση της Ολυμπιακής 
Αεροπορίας (ΟΑ), από το Ταχ. Ταμιευτήριο ή τις Εμπορικές Τράπεζες, 
μέχρι συνολικού ποσού 23.160 εκατ. και καθορίζεται ότι, τό προϊόν 
του δανείου δεν θα εκταμιευθεί αλλά θα διατεθεί απ’ ευθείας για την 
εξόφληση ληξιπρόθεσμων υποχρεώσεων της Ολυμπιακής Αεροπορίας 
από τοκοχρεωλύσια εξωτερικού και εσωτερικού, καθώς και για την 
εξόφληση υποχρεώσεων της Εταιρείας προς τα Διυλιστήρια. 

3. Την απόφαση της Επιτροπής Νομισματικών & Πιστωτικών θε¬ 
μάτων αρ. 338/4/19.1.87 με την οποία επιτρέπεται η μέσα στο έτος 
1987 χρηματοδότηση των ΔΕΚΟ, από τα πιστωτικά ιδρύματα, μέχρι 
ποσού ίσου με το τμήμα του δανεισμού τους, πού είχε εγκριθεί από 
την Τράπεζα Ελλάδος κατά το έτος 1986, για την εξόφληση, αποκλει¬ 
στικά, των ληξιπρόθεσμων υποχρεώσεών τους από τοκοχρεωλύσια και 
λοιπές οφειλές, αλλά δεν είχε αντληθεί μέχρι 31.12.1986. 

4. Το έγγραφο της Ιονικής και Λαϊκής Τράπεζας της Ελλάδος από 
10.3.87, με το οποίο καθορίζονται οι όροι και οι προϋποθέσεις χορήγη¬ 
σης και εξυπηρέτησης του δανείου. 

5. Την απόφαση του Δ.Σ. πρακτικό αρ. 268/12.3.87 της ΟΑ με 
την οποία εγκρίνεται η σύναψη του ανωτέρω δανείου. 

6. Το έγγραφο του Υπουργείου Μεταφορών και Επικοινωνιών αριθ. 
137599/6248/24.12.86 το οποίο μεταξύ των άλλων εγκρίνει την 
προαναφερόμενη δανειοδότηση. 

6. Το έγγραφο της ΟΑ αριθμ. 8622/19.3.87 με το οποίο ζητεί 
την εγγύηση του Ελληνικού Δημοσίου για την ανωτέρω δανειοδό¬ 
τηση. 

8. Την κοινή απόφαση του Πρωθυπουργού και του Υπουργού Οικο¬ 
νομικών αριθμ. 2389/13.2.87 για «ανάθεση αρμοδιοτήτων» στον 
Υφυπουργό Οικονομικών Σπ. Καλούδη, αποφασίζουμε: 

Παρέχουμε την εγγύηση του Ελληνικού Δημοσίου στην Ιονική & 
Λαϊκή Τράπεζα της Ελλάδος για την κάλυψη δανείου της προς την 
Ολυμπιακή Αεροπορία (ΟΑ) ποσού δρχ. 400.000.000. Το προϊόν του 
δανείου θα διατεθεί , για την εξόφληση τόκων προς την Ιονική - Λαϊκή 
Τράπεζα Ελλάδος δρχ. 23.982.231 και το υπόλοιπο για την εξόφληση 
οφειλών της ΟΑ προς το ΙΚΑ. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις 
ενστάσεις που απορρέουν από τα άρθρα 853, 858, 862 και 863 του 
Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στο έγγραφο της Ιονικής & Λαϊκής 
Τράπεζας Ελλάδος από 10.3.87, στην πράξη του Διοικητή της Τράπε¬ 
ζας της Ελλάδος αριθ. 884/26.11.86 και στην'απόφαση της Επιτρο¬ 
πής Νομισματικών & Πιστωτικών Θεμάτων αριθμ. 338/4/19.1. 
87. 

Με την απόφαση αυτή, αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής 
ενδιαμέσων τόκων ή τόκων υπερημερίας του δανείου αυτού, να κατα¬ 
βάλουμε στο δανειστή μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω αιτία και μετά 
από προηγούμενη βεβαίωση των ποσών αυτών στο οικείο Δημόσιο 
Ταμείο στο λογ/σμό Νο 555 σύμφωνα με τη διάταξη του Π.Δ/τος 
αριθ. 839/78 (ΦΕΚ 195/75 τ. Α') και τις οδηγίες των εγκυκλίων 
μας αριθ. 98348/2945/8.8.79 και 6465/124/16.1.80. 

Η Ιονική & Λαϊκή Τράπεζα της Ελλάδος παρακαλείται να μας 
ενημερώνει για την πορεία της εξυπηρέτησης του δανείου. 

Η Ο.Α. παρακαλείται να φροντίζει για την εμπρόθεσμη εξόφληση 
του εν λόγω δανείου. 

Καθορίζουμε προμήθεια υπέρ του Δημοσίου 0,50% για την παρεχό¬ 
μενη εγγύησή του, την οποία θα εισπράττει η ανωτέρω Τράπεζα και 
θα την αποδίδει στο Δημόσιο σύμφωνα με τα έγγραφά μας 
98346/2944/8.8.79, 98348/2945/8.8.79 και 

121545/1786/6.11.79. 


Η απόφαση αυτή, να δημοσιευθεί στην Εφημερίδα της Κυβέρνησης. 

Αθήνα, 30 Μαρτίου 1987 

Ο ΥΦΥΠΟΥΡΓΟΣ 

Σ. ΚΑΛΟΥΔΗΣ 
-♦- 

Αριθ. 36/172 (5) 

Προσαρμογή των κλάδων τακτικού προσωπικού στο Ταμείο Ασφαλί- 
σεως Εμπόρων. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

’ Εχοντας υπόψη: 

1. Τις διατάξεις του άρθρου 24 (παρ. 8 εδάφ. Β) του ν. 1586/86 
(ΦΕΚ 37/Α) 

2. Την απόφαση του Δ.Σ. του Ταμείου Ασφαλίσεως Εμπόρων που 
διατυπώθηκε στην της 9.2.87 συνεδρίασής του, αποφασίζουμε: ' 

1. Οι Κλάδοι του τακτικού προσωπικού του Ταμείου Ασφαλίσεως 
Εμπόρων που προβλέπονται στο Π.Δ. 719/79 (ΦΕΚ 215/Α/79) 
προσαρμόζονται στο περιεχόμενο της απόφασης του Υπουργού Προε¬ 
δρίας της Κυβέρνησης αρ. ΔΙΟΔ/Φ.01/23/4205/86 (ΦΕΚ 318/Β) 
όπως αυτή ισχύει ως εξής: 

Α. Κλάδοι Κατηγορίας ΠΕ 
α) ΠΕ Διοικητικός - Οικονομικός, θέσεις 50 
2 θέσεις προσωρινές του Ν. 1586/86. 

β) ΠΕ Ιατρών - Ειδικοτήτων, θέσεις 7 με τις πιο κάτω ειδικότητες: 

Παθολόγοι: θέσεις 2 

Παιδίατροι: θέση 1 

Καρδιολόγοι: θέση 1 

Χειρούργοι: θέση 1 

Μαιευτήρα: θέση 1 

Ω.Ρ.Λ.: Θέση 1 

Ο κλάδος αυτός προέρχεται από μετονομασία του Κλάδου ΠΕ2 
Ελεγκτών Ιατρών, 
γ) ΠΕ Αναλογιστών, θέση 1 

Τυπικό προσόν διορισμού στον εισαγωγικό βαθμό ορίζεται τα προ- 
βλεπόμενα στο άρθρο 3 της απόφασης του Υπουργού Προεδρίας της 
Κυβέρνησης αρ. ΔΙΟΔ/Φ 01/23/4205/86 (ΦΕΚ 318/Β/86) ή 
Πτυχίο Μαθηματικού τμήματος Φυσικομαθηματικής Σχολής Πανεπι¬ 
στημίου ή αναγνωρισμένης ισοτίμου σχολής της αλλοδαπής), 
δ) ΠΕ Πληροφορικής, θέσεις 2 

Ειδικότητας Επιστήμης των υπολογιστών (50ΕΤΨΑΚΕ) θέση 1 
και Ειδικότητας Μηχανικών ηλεκτρονικών υπολογιστών (ΗΑΚ- 
ϋΨΑΚΕ) θέση 1. Ο Κλάδος αυτός προέρχεται από την μετονομασία 
του Κλάδου ΠςΕ ΠΕ4 Αναλυτών Προγραμματιστών, 
ε) ΠΕ Μηχανικών, θέσεις 2 

Τυπικά προσόντα διορισμού στον εισαγωγικό βαθμό ορίζονται: Πτυ¬ 
χίο Πολιτικού Μηχανικού ή Μηχανολόγου Ηλεκτρολόγου Πολυτε¬ 
χνείου ή Πολυτεχνικής Σχολής ή ισότιμο πτυχίο Σχολής της αλλοδα¬ 
πής δεόντως αναγνωρισμένο στην Ελλάδα και άδεια άσκησης επάγγελ- 
ματος. 

Β. Κλάδοι Κατηγορίας ΤΕ 
ΤΕ Διοικητικός - Λογιστικός, θέσεις 7 

Ο Κλάδος αυτός προέρχεται από μετονομασία του Κλάδου ΤΕ1 Λο¬ 
γιστικού. 

Γ. Κλάδοι Κατηγορίας ΔΕ 

α) ΔΕ Διοικητικός - Λογιστικός, θέσεις 175 

Ο Κλάδος αυτός προέρχεται από μετονομασία του Κλάδου ΔΕΙ 
Διοικητικού. 

β) ΔΕ Δακτυλογράφων, στενογράφων, θέσεις 12 

γ) ΔΕ Προσωπικού Η/Υ, θέσεις 18 (ειδικότητας χειριστών Η/Υ). 

Ο Κλάδος αυτός προέρχεται από μετονομασία του Κλάδου ΔΕ3 
Χειριστών Ηλεκτρολογιστικών Μηχανών, 
δ) ΔΕ Τηλεφωνητών, θέσεις 3 

ε) ΔΕ Εξωτερικών Επιμελητών Εισπράξεων (Ν.1476/84) (προσωρι¬ 
νός), θέσεις 3. 

Τυπικά προσόντα διορισμού στις πιο πάνω θέσεις ορίζονται τα προ- 
βλεπόμενα στο άρθρο 19 παρ. 1 της απόφασης του Υπουργού Προε¬ 
δρίας της Κυβέρνησης ΔΙΟΔ/Φ. 01 /23/4205/86 (ΦΕΚ 
318/Β/86). 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Δ. Κλάδοι Κατηγορίας ΥΕ 

α) ΥΕ Βοηθητικού Προσωπικού, θέσεις 17 για εργασίες που περιλαμ¬ 
βάνονται στο άρθρο 24 (παρ. 1) της απόφασης του Υπουργού Προε¬ 
δρίας της Κυβέρνησης αρ. ΔΙΟΔ/Φ.01/23/4205/86. 

Μία (1) θέση προσωρινή (άρθρο 27 Π.Δ. 719/79) 

Μία (1) θέση προσωρινή Ν. 1476/84. 

Ο Κλάδος αυτός προέρχεται από μετονομασία του Κλάδου ΥΕ1 
Κλητήρων - Θυρωρών - Νυκτοφυλάκων - Οδηγών Ανελκυστήρων - 
Χειριστών Πολυγράφου (πλην Νυκτοφύλακα), 
β) ΥΕ Νυκτοφυλάκων, θέση 1 

Ο Κλάδος αυτός προέρχεται από μετονομασία και διαχωρισμό του 
Κλάδου ΥΕ1 Κλητήρων - Θυρωρών - Νυκτοφυλάκων - Οδηγών Ανελ¬ 
κυστήρων - Χειριστών Πολυγράφου, 
γ) ΥΕ Συντήρησης (προσωρινός) θέση 1 

Τυπικά προσόντα διορισμού του εισαγωγικό βαθμό ορίζονται απολυ¬ 
τήριο δημοτικού σχολείου και άδεια άσκησης ηλεκτροτεχνίτου, 
δ) ΥΕ Προσωπικού Καθαριότητας θέσεις 10, προσωρινές Ν. 
1476/84. 

2. Για τους Κλάδους για τους οποίους δεν προβλέπονται τυπικά 
προσόντα διορισμού στην απόφαση αυτή, ορίζονται προσόντα διορισμού 
στον εισαγωγικό βαθμό τα κατά περίπτωση διαλαμβανόμενα στην αρ. 
ΔΙΟΔ/Φ.01/23/4205/86 απόφαση του Υπουργού Προεδρίας της 
Κυβέρνησης «Καθορισμός προσόντων διορισμού (Προσοντολόγιο - 
Κλαδολόγιο)», όπως αυτή ισχύει κάθε φορά. 

Ειδικότερα για του Κλάδο ΠΕ Διοικητικό - Οικονομικό τα προβλε- 
πόμενα στην παρ. 1 του άρθρου 3 της παραπάνω απόφασης. 

Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Αθήνα, 18 Μαρτίου 1987 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΑΠ. ΚΑΚΛΑΜΑΝΗΣ Γ.Α. ΜΑΓΚΑΚΗΣ 

- 4 - 

Αριθ.Ε5/2017 (6) 

Πρακτική άσκηση στο επάγγελμα σπουδαστών Τ.Ε.Ι. 

ΟΙ ΥΠΟΥΡΓΟΙ 
ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ ΚΑΙ 
ΒΙΟΜΗΧΑΝΙΑΣ ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

’ Εχοντας υπόψη: 

1. Τις διατάξεις του άρθρου 12 του Ν.1351/83 «Εισαγωγή σπου¬ 
δαστών στην Τριτοβάθμια Εκπαίδευση και άλλες διατάξεις». 

2. Τις διατάξεις του Π.Δ. 174/85 (ΦΕΚ 59 τ. Α729.3.85) 
«Άσκηση στο επάγγελμα των σπουδαστών των Τ.Ε.Ι.». 

3. Την ανάγκη της εκπαίδευσης και πρακτικής άσκησης των σπου¬ 
δαστών της τριτοβάθμιας Τεχνολογικής Εκπαίδευσης προκειμέυου ν’ 
αποκτήσουν επαγγελματική εμπειρία. 

4. Την Ε5/1258/86 (ΦΕΚ 133 τ. Β/27.3.86 και ΦΕΚ 456 
τ. Β717.7.86) απόφαση για τον «Ορισμό αποζημιώσεως ασκουμένων 
στο επάγγελμα σπουδαστών Τ.Ε.Ι.» 

5. Την Ε5/1303/86 (ΦΕΚ 168 τ. Β'/10.4.86» απόφαση για 
την «Ασφάλιση σπουδαστών Τ.Ε.Ι. κατά τη διάρκεια της πρακτικής 
τους άσκησης». 

6. Την με Α.Π. Δ 389/ 87 /25.2.87 έγγραφό της Ε.Κ.Ο. Α.Β. 
Ε.Ε. 

7. Την Ε5/1400/3.3.87 κοινή απόφαση των Υπουργών Εθνικής 
Παιδείας και Θρησκευμάτων και Βιομηχανίας Ενέργειας και Τεχνολο¬ 
γίας. 

8. Την από 18.2.87 με Α.Π. Η/1022 (ΦΕΚ 84/τ.Β787) κοινή 
απόφαση του Πρωθυπουργού και Υπουργού Εθνικής Παιδείας και 
Θρησκευμάτων, αποφασίζουμε: 

1. Καθορίζουμε του αριθμό των θέσεων πρακτικής άσκησης σπουδα¬ 
στών Τ.Ε.Ι. στην Ε.Κ.Ο. Α.Β.Ε.Ε. ως εξής: 


Ειδικότητα 

Αριθμός θέσεων 


1) Μηχανολογία 

τέσσερις 

(4) 

2) Ηλεκτρολογία 

τρεις 

(3) 

3) Ηλεκτρονικής 

μία 

(1) 

4) Τεχνολογίας Πετρελαίου 

μία 

(1) 

5) Διοίκηση Επιχειρήσεων 

δύο 

(2) 

6) Λογιστική 

τρεις 

(3) 

7) Πληροφορικής 

μία 

(1) 

σύνολο 

δέκα πέντε 

(15) 


Οι αποζημιώσεις και ασφαλιστικές εισφορές των ασκούμενων σπου¬ 
δαστών της προηγούμενης παραγράφου βαρύνουν τον προϋπολογισμό 
της Ε.Κ.Ο. Α.Β.Ε.Ε. 

3. Οι παραπάνω θέσεις πρακτικής άσκησης ισχύουν μόνο για την 
περίοδο από 1.4.87 έως 30.9.87. 

4. Αυξάνουμε τον αριθμό θέσεων πρακτικής άσκησης σπουδαστών 
ΤΕΙ που θ’ απασχοληθούν σε υπηρεσίες του Ε.Ο.Μ.Μ.Ε.Χ. και που 
αναφέρονται στην παράγραφο 1 της Ε5/1400/3.3.87 κοινής απόφα¬ 
σης των Υπουργών Εθνικής Παιδείας και Θρησκευμάτων και Βιομη¬ 
χανίας Ενέργειας και Τεχνολογίας κατά μία (1) ειδικότητα Διοίκησης 
Επιχειρήσεων. 

5. Η παρούσα να δημοσιευθεί στην .Εφημερίδα της Κυβέρνησης. 

Αθήνα, 30 Μαρτίου 1987 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΒΙΟΜΗΧΑΝΙΑΣ ΚΑΙ ΕΝΕΡΓΕΙΑΣ ΚΑΙ ΤΕΧΝΟΛΟ- 

I. ΚΩΝΣΤΑΝΤΙΝΙΔΗΣ γιας 

Α. ΠΕΠΟΝΗΣ 

-♦- 

(7) 

Ορισμός μελών επιτροπής συνταξιοδότησης και ασφάλισης Λογοτε¬ 
χνών. 

Η ΥΠΟΥΡΓΟΣ ΠΟΛΙΤΙΣΜΟΥ 

Με αρ. 12107/23.3.87 απόφαση της Υπουργού Πολιτισμού που 
εκδόθηκε σύμφωνα με τις κείμενες διατάξεις,, ορίζονται ως μέλη της 
Επιτροπής συνταξιοδότησης και ασφάλισης Λογοτεχνών, με διετή θη¬ 
τεία οι κατωτέρω: 

1. Γιώργος Βελούδης, Καθηγητής του Νεοελληνικού Τμήματος της 
Φιλοσοφικής Σχολής του Παν/μίου Ιωαννίνων, ως Πρόεδρος με ανα¬ 
πληρωτή το Γιώργη Γιατρομανωλάκη, επίκουρο καθηγητή του Τμή¬ 
ματος Κλασσικής Φιλολογίας της Φιλοσοφικής Σχολής του Παν/μίου 
Αθηνών. 

2. Ιωάννα Κωνσταντουλάκη - Χάντζου Καθηγήτρια τού Τμήματος 
Γαλλικής Γλώσσας και Φιλολογίας της Φιλοσοφικής Σχολής του 
Παν/μίου Αθηνών με αναπληρώτρια την Ελένη Σκούρα, λέκτορα του 
Τμήματος Γαλλικής Γλώσσας και Φιλολογίας της Φιλοσοφικής Σχο¬ 
λής του Παν/μίου Αθηνών. 

3. Τατιάνα Γκρίτση - Μιλλιέξ, λογοτέχνης, με αναπληρωτή το 
Φίλιππο Δρακονταειδή, λογοτέχνη και μεταφραστή λογοτεχνίας. 

4. Αλέξανδρος Αργυρίου, κριτικός λογοτεχνίας και δοκιμιογράφος, 
με ανάπληρωτή το Σπύρο Τσακνιά λογοτέχνη και κριτικό λογοτεχνίας. 

5. Άλκηστις Σουλογιάννη, αναπληρώτρια του Προϊσταμένου της 
Δ/νσης Γραμμάτων του ΥΠΠΟ με αναπληρώτρια την Ελφρίντα Γιαν- 
νάκη, μόνιμη υπάλληλο με βαθμό Α' του Κλάδου ΠΕΙ Διοικητικού 
του ΥΠΠΟ. 

Γραμματέας της Επιτροπής ορίζεται η Μαρία Προβιδάκη, μόνιμη 
υπάλληλος με βαθμό Β' του Κλάδου ΠΕΙ Διοικητικού του ΥΠΠΟ 
με αναπληρωτή το Δημήτριο Βούλτεψη, μόνιμο υπάλληλο με βαθμό 
Α’ του Κλάδου ΔΕΙ Διοικητικού του ίδιου Υπουργείου. 

Αθήνα, 23 Μαρτίου 1987 

Η ΥΠΟΥΡΓΟΣ 

ΜΕΛΙΝΑ ΜΕΡΚΟΥΡΗ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. ΤΠΠΟ/ΑΙΛΑΠ/Γ/3195/51774 (8) 

Χαρακτηρισμός ως έργου τέχνης της οικίας Ειρ. Κασσανδρινοϋ στη 
Νικήτη Χαλκιδικής. 

Η ΥΠΟΥΡΓΟΣ ΠΟΛΙΤΙΣΜΟΥ 

' Εχοντας υπόψη: 

1. Τις διατάξεις α) του Ν. 1558/85 «περί Κυβέρνησης και Κυβερ¬ 
νητικών Οργάνων» που δημοσιεύθηκε στο ΦΕΚ 137/τΑ/26.7.85. β) 
του άρθρου 52 του Ν. 5351/1932 «περί Αρχαιοτήτων», γ) του Ν. 
1469/50 «περί προστασίας ειδικής κατηγορίας οικοδομημάτων και 
έργων τέχνης μεταγενέστερων του 1830». δ) του Π.Δ. 941/77 «περί 
Οργανισμού του ΥΠΠΕ». ε) την ΤΑ με αριθ. ΥΠΠΟ/ΔΙΟΙΚ/Ο- 
Ε/Φ09/32530/8.8.86 «περί μεταβίβασης αρμοδιοτήτων και δικαι¬ 
ώματος υπογραφής «Με εντολή Υπουργού» στο Γενικό Γραμματέα, 
στον Ειδικό Γραμματέα του Διοικητικού Τομέα Πολιτιστικής Κληρονο¬ 
μιάς και στους Προϊσταμένους Δ/νσεων, Τμημάτων και Γραφείων της 
Κεντρικής Υπηρεσίας του Υπουργείου Πολιτισμού» (ΦΕΚ 548/τβ/12. 
8 . 86 ). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακανο- 
μής αρμοδιοτήτων των Υπουργείων ΥΠΠΕ-ΥΧΟΠ». 

3. Τα στοιχεία του φακέλου που σχημάτισε για το θέμα αυτό η 4η 
Εφορία Νεωτέρων Μνημείων 

4. Την ομόφωνη γνωμοδότηση του Τοπικού Συμβουλίου Μνημείων 
Κεντρικής και Δυτικής Μακεδονίας με αριθμό 105/28.11.86., απο¬ 
φασίζουμε: 

Χαρακτηρίζουμε ως έργο τέχνης που χρειάζεται ειδική κρατική 
προστασία, σύμφωνα με τις διατάξεις του Ν. 1469/50, το κτίριο 
ιδιοκτησίας Ειρ. Κασσανδρινού στη Νικήτη Χαλκιδικής, διότι είναι το 
μοναδικό σπίτι του χωριού που .διατηρεί ζωντανή την αρχική λειτουρ¬ 
γία και διάρθρωση των χώρων του, έχει φεγγίτη στην οροφή των 
δωματίων, πράγμα που αποτελεί μοναδικό παράδειγμα παρόμοιου 
τρόπου φωτισμού στη Νικήτη και διότι διασώζει όλο τον παλιό εξοπλι¬ 
σμό του νοικοκυριού (έπιπλα, υφαντά, σκεύη). 

Αθήνα, 1 Απριλίου 1987 

Με εντολή Υπουργού 
Ο ΕΙΔΙΚΟΣ ΓΡΑΜΜΑΤΕΑΣ 
Γ. ΘΩΜΑΣ 

-*- 

Αριθ. 30863 (9) 

Χορήγηση έκτακτης οικονομικής ενίσχυσης στους άνεργους της επιχεί¬ 
ρησης ΧΑΡΤΟΠΟΤΑ ΑΙΓΙΟΥ. 

Ο ΥΠΟΥΡΓΟΣ ΕΡΓΑΣΙΑΣ 

' Εχοντας υπόψη: 

1. Τις διατάξεις της παρ. 3 του άρθρου 17 του Π.Δ/τος 2961/54 
«περί συστάσεως Οργανισμού Απασχολήσεως και Ασφαλίσεως Ανερ¬ 
γίας» όπως τροποποιήθηκε αργότερα. 

2. Τις διατάξεις του Ν.Δ/τος 212/69 «Περί Οργανώσεως και 
Διοικήαεως του Οργανισμού Απασχολήσεως Εργατικού Δυναμικού». 

3. Την αριθ. 12585/1987 απόφαση του Δ.Σ. του ΟΑΕΔ (αριθ. 
Συνεδρίασης 241/17.3.1987) που μας υποβλήθηκε με το αριθ. 
91579/27.3.1987 έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν εξαιρετι¬ 
κοί λόγοι, αποφασίζουμε: 

1. Εγκρίνουμε την προκαταβολήαπό τον Ο.Α.Ε.Δ. σε κάθε άνεργο 
της επιχείρησης ΧΑΡΤΟΠΟΙΙΑ ΑΙΓΙΟΥ ποσού είκοσι χιλιάδων 
(20.000) δρχ. από τις διαφορές της τακτικής επιδότησης που τους 
οφείλονται ακόμη και 

2. Στους μισθωτούς που η πιο πάνω διαφορά είναι μικρότερη των 
20.000 δρχ. στο σύνολό της να καταβληθεί το υπόλοιπο που απαιτείται 
για τη συμπλήρωση του ποσού αυτού, σύμφωνα με τη διάταξη του 
άρθρ. 17 παρ. 3 του Ν.Δ. 2961/54. 

2. Η αξίωση της παραπάνω οικονομικής ενίσχυσης "παραγράφεται 
μετά εξήντα (60) ημέρες από την κοινοποίηση της απόφασης αυτής 
στην αρμόδια για την επιδότηση Υπηρεσίας. 


Η απόφαση αυτή, που κοινοποιείται για εκτέλεση να δημοσιευθεί 
στην Εφημερίδα _ 'της Κυβέρνησης. 

Αθήνα, 1 Απριλίου 1987 

Ο ΥΠΟΥΡΓΟΣ 

ΚΟΣΤΑΣ ΠΑΠΑΝΑΓΙΩΤΟΥ 
-♦- 

Αριθ. 30928 (10) 

Τροποποίηση της 30612/10.3.87 απόφασης του Υπ. Εργασίας. 

Ο ΥΠΟΥΡΓΟΣ ΕΡΓΑΣΙΑΣ 

' Εχοντας υπόψη: 

Τις διατάξεις που αναφέρονται στο προοίμιο της· 30612/10.3.87 
απόφασής μας, «χορήγηση έκτακτης οικονομικής ενίσχυσης τους άνερ¬ 
γους οικοδόμους Καλαμάτας και πόλης Μεσσήνης», αποφασίζουμε: 

Τροποποιούμε την παρ. 1 της 30612/10.3.87 απόφασής μας και 
ορίζουμε, όπως το οριζόμενο με αυτή ποσό των 15.000 δρχ. καταβλη¬ 
θεί στους άνεργους οικοδόμους, λατόμους και ασβεστοποιούς της πόλης 
και Επαρχίας Καλαμάτας και της πόλης Μεσσήνης, εφόσον έχουν 
πραγματοποιήσει είκοσι πέντε (25) τουλάχιστον ημρομίσθια κατά το 
έτος 1986. 

Κατά τα λοιπά εξακολουθεί να ισχύει η 30612/10.3.87 απόφασή 
μας. 

Η απόφαση αυτή, που κοινοποιείται για εκτέλεση, να δημοσιευθεί 
στην Εφημερίδα της Κυβέρνησης, 

Αθήνα, 6 Απριλίου 1987 

Ο ΥΠΟΥΡΓΟΣ 

Κ. ΠΑΠΑΝΑΓΙΩΤΟΥ 
-♦- 

Αριθ. Ε4/2414/Φ1 (11) 

Τροποποίηση και συμπλήρωση της Απόφασης «Περί ρύθμισης εξαγω¬ 
γής εμπορευμάτων». 

Ο ΥΠΟΥΡΓΟΣ ΕΜΠΟΡΙΟΥ 

■' Εχοντας υπόψη: 

1. Τις διατάξεις του Ν. 936/79 «περί τροποποιήσεως και συμπλη- 
ρώσεως των περί εξωτερικού Εμπορίου διατάξεων». 

2. Τις διατάξεις του Ν. 1558/85 «Περί Κυβέρνησης και Κυβερνητι¬ 
κών Οργάνων». 

3. Τις διατάξεις του Ν. 1266/82 «Περί Οργάνων άσκησης της 
νομισματικής, πιστωτικής και συναλλαγματικής πολιτικής και άλλες 
διατάξεις». 

4. Τις διατάξεις του Π.Δ. 437/85 «Περί καθορισμού και ανακατα¬ 
νομής των αρμοδιοτήτων των Υπουργείων». 

5. Τις διατάξεις του Π.Δ. 456/85 «Περί μεταφοράς αρμοδιοτήτων, 
Υπηρεσιών και Προσωπικού στο Υπουργείο Εμπορίου από το Υπουρ¬ 
γείο Εθνικής Οικονομίας». 

6. Την απόφασή μας αριθ. Ε4/10110/4.12.80 όπως τροποποιη¬ 
μένη ισχύει σήμερα και την ανάγκη απλούστευσης εξαγωγικών διαδι¬ 
κασιών, αποφασίζουμε: 

Την τροποποίηση της Απόφασής μας, αριθ. Ε4/10110/4.12.80 
«Περί ρύθμισης εξαγωγής εμπορευμάτων» ως εξής: 

I. Ανατίθεται στην Τράπεζα της Ελλάδος: 

ΐ)Να θεωρεί Δηλώσεις - Τιμολόγια εξαγωγής (Δ.Τ.Ε.) κατόπιν της 
σύμφωνης γνώμης - συντρεχουσών ειδικών συνθηκών - της Επιτροπής 
Ελέγχου Συναλλάγματος Εξαγωγών, προϊόντων αλλοδαπής προέλευ¬ 
σης των οποίων η αξία ΕΟΒ επανεξαγωγής είναι ίση ή μικρότερη 
μέχρι 30% της αξίας 0ΙΕ της εισαγωγής τους. 

2) (να χορηγεί εγκρίσεις εξαγωγής προϊόντων εγχωρίου ή αλλοδα¬ 
πής προέλευσης που προορίζονται για εκμίσθωσή τους στο εξωτερικό 
για περιορισμένο χρονικό διάστημα και να παρακολουθεί την επανεισα- 
γωγή του προϊόντος και την εισαγωγή του συναλλάγματος (μισθώμα¬ 
τος) το ύψος του οποίου θα καθορίζεται από την Επιτροπή Ελέγχου 
Συναλλάγματος Εξαγωγών. 

3) Να θεωρεί ΔΤΕ ειδών, που εκποιήθηκαν από το Δημόσιο ή 
Οργανισμούς Κοινής Ωφελείας κατόπιν πλειοδοτικών διαγωνισμών και 
εφόσον η συνολική αξία ΕΟΒ εξαγωγής υπερβαίνει το ποσόν των πέντε 
χιλιάδων δολλαρίων ($5.000). 

II. Ανατίθεται στις μεσολαβούσες Τράπεζες: 

1. Να θεωρούν τις Δ.Τ.Ε. βιομηχανικών προϊόντων αλλοδαπής 
προέλευσης εφόσον η αξία ΕΟΒ επανεξαγωγής είναι μεγαλύτερη κατά 
30% τουλάχιστον της αξίας ΟΙΕ της εισαγωγής τους και εφόσον η 
επανεξαγωγή πραγματοποιηθεί μέσα σε εννέα (9) μήνες με εξαίρεση 
τα προϊόντα των κεφαλαίων 36 και 93 του Τελωνειακού Δασμολογίου 
Εισαγωγής (πυρομαχικά, όπλα κ.λπ.) καθώς και τα προϊόντα για τα 
οποία έχει τεθεί περιοριστικός όρος κατά την εισαγωγή περί μη επανε- 
ξαγωγής τους. 

Εφόσον η συνολική αξία ΕΟΒ των επανεξαγομένων προϊόντων είναι 
μεγαλύτερη της αξίας ΘΙΕ εισαγωγής τους και δεν υπερβαίνει το ποσό 
των χιλίων δολλαριών ($1.000) θα θεωρούνται οι σχετικές Δ.Τ.Ε. 
χωρίς να απαιτείται το παραπάνω ποσοστό 30%. 

2. Να θεωρούν Δ.Τ.Ε. ειδών, που εκποιήθηκαν από το Δημόσιο ή 
Οργανισμούς Κοινής Ωφελείας κατόπιν πλειοδοτικών διαγωνισμών και 
εφόσον η συνολική αξία ΕΟΒ εξαγωγής τους δεν υπερβαίνει το ποσό 
των πέντε χιλιάδων δολλαρίων ($5.000). 

III. 1) Το εδάφιο β 1ης παραγρ. 9 της παραπάνω απόφασής μας 
αντικαθίσταται και έχει ως εκολούθως: 

«Εφόσον πρόκειται για πρόσωπα που κατοικούν μεν μονίμως στην 
Ελλάδα, αλλά, που δεν ασκούν κατά σύστημα εξαγωγικό εμπόριο οι 
δε πραγματοποιούμενες από αυτά εξαγωγές δεν υπερβαίνουν την συνο¬ 
λική αξία ΕΟΒ των πέντε χιλιάδων δολλαρίων ($5,000). 

2) Το εδάφιο β της παραγρ. 4 της ίδιας απόφασής μας, παύει να 
ισχύει. 

IV. Κατά τα λοιπά εξακολουθεί να ισχύει η Απόφασή μας 
Ε4/10110/4.12.80 όπως έχει τροποποιηθεί μέχρι σήμερα. 

Η παρούσα να δημοσιευθεί στην Εφημερίδα της Κυβέρνησης. 

Αθήνα, 2 Απριλίου 1987 

Ο ΥΠΟΥΡΓΟΣ 

ΠΑΝ. ΡΟΥΜΕΛΙΩΤΗΣ 
-♦- 

Αριθ. 11088/404 (12) 

Οικονομική ενίσχυση των οδηγών επιβατηγών αυτοκινήτων δημόσιας 
χρήσης για τις γιορτές του Πάσχα 1987. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

’ Εχοντας υπόψη: 

Το άρθρο 33 παρ. 1 του Ν.Δ/τος 3334/55 τα άρθρα 16 των 
π.Δ/των 532/1983 και 536/1983, το άρθρο 8 του Ν. 3076/1954 
καθώς,και το άρθρο 3 του ΑΝ 4/1967 και αποσκοπούντες στην κατά 
τις γιορτές του Πάσχα οικονομική ενίσχυση των οδηγών ΕΔΧ αυτοκι¬ 
νήτων με ή χωρίς μετρητή αποφασίζουμε: 

Όπως για το χρονικό διάστημα από 15.4.1987 μέχρι και 22.4. 
1987 σε κάθε περίπτωση μίσθωσης επιβατηγού αυτοκινήτου δημόσιας 
χρήσης, με ή χωρίς μετρητή, σε ολόκληρη τη χώρα καταβάλλεται 
από το μισθωτή στον οδηγό του αυτοκινήτου για κάθε μίσθωση ποσό 
δρχ. 40 παραπάνω από ότι γράφει ο μετρητής ή για κάθε διαδρομή 
του αυτοκινήτου κατά περίπτωση. 

Η απόφαση αυτή να δημοσιευθεί στην Εφημερίδα της Κυβέρνη- 
σης. 

Αθήνα, 3 Απριλίου 1987 

Ο ΥΠΟΥΡΓΟΣ 

« ΚΩΣΤΑΣ ΜΠΑΝΤΟΥΒΑΣ 

Αριθ. 11630/572 (13) 

Αναθεώρηση της τιμής εισιτηρίων και χιλιομετρικών συντελεστών κο¬ 
μίστρου στα λεωφορεία των ΚΤΕΛ κ.λπ. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

' Εχοντας υπόψη: 

1. Τις διατάξεις του άρθρου 23 και 29 του Ν.Δ. 102/73 «περί 
οργανώσεως των δια λεωφορείων αυτοκινήτων εκτελουμένων δημο¬ 
σίων επιβατικών συγκοινωνιών». 


2. Τα στοιχεία εκμετάλλευσης των υπεραστικών ΚΤΕΛ 

3. Την αριθ. 817/27.3.87 απόφαση της επιτροπής τιμών και 
εισοδημάτων, αποφασίζουμε: 

Άρθρο ϊ 

Υπεραστικές συγκοινωνίες 

1. Εγκρίνουμε την αναθεώρηση της τιμής των εισιτηρίων στις υπε¬ 
ραστικές γραμμές των ΚΤΕΛ και της Δημοτική Επιχείρησης Συγκοι¬ 
νωνιών «ΡΟΔΑ», με βάση χιλιομετρικούς συντελεστές κομίστρου σε 
δραχμές ανά χιλιόμετρο και επιβάτη ως εξής: 

α. Ενδονομαρχιακών γραμμών: 

αα. Αχαΐας, Έβρου, Μεσσηνίας, Ροδόπης, Ρόδου, Αττικής, Θεσ/νί¬ 
κης, Κέρκυρας, Λευκάδας, Κεφαλ/νίας, «ΡΟΔΑ» 5,20. 

ββ. Αιτωλ/νίας, Άρτας, Λάρισας, Λειβαδιάς, Ηλείας, Μαγνησίας, 
Πιερίας, Εύβοιας, Ιωαννίνων, Λακωνίας, 5,40. 

γγ. Αρκαδίας, Αργολίδας, Γρεβενών, Δράμας, Ευρυτανίας, Θε¬ 
σπρωτίας, Ημαθίας, Καβάλας, Καρδίτσας, Καστοριάς, Κιλκίς, Κοζά¬ 
νης, Κορινθίας, Θήβας, Ξάνθης, Πέλλας, Σερρών, Τρικάλων, Φθιώτι¬ 
δας, Φωκίδας, Φλώρινας, Χαλκιδικής, Πρέβεζας, 5,60. 
δδ. Ζακύνθου, Κω 4,60 

εε. Αίγινας, Νάξου, Σαλαμίνας, Σαμοθράκης 5,60 
στστ. Ηρακλείου-Λασιθίου, Χανίων-ΡΕΘύμνου 6,10 
ζζ. Άνδρου, Θάσου, Λέσβου, Λήμνου, Μυκόνου, Σάμου, Σύρου, 
Τήνου, Χίου, Πάρου 6,55. 
β. Διανομαρχιακών γραμμών: 

Για το πέρα του, κατά την έννοια των περιπτώσεων β και α των 
παραγρ. 3 και 4 αντίστοιχα του άρθρου 4 του Ν.Δ. 102/73 ενδομαρ- 
χιακού τμήματος της γραμμής 5,10 δραχμές ανά χιλιόμετρο και 
επιβάτη, πλην Ζακύνθου, που ορίζεται σε 4,90. Ο συντελεστής αυτός 
θα εφαρμόζεται υποχρεωτικά και στις παράλληλες προς το σιδηροδρο¬ 
μικό δίκτυο λεωφορειακές γραμμές (άρθρο 6 Ν.Δ. 102/73) κατά την 
εκτέλεση επιβατικής συγκοινωνίας με λεωφορεία του Ο.Σ.Ε. 

γ. Στις αστικές γραμμές που εκμεταλλεύονται τα παραπάνω υπερα¬ 
στικά ΚΤΕΛ, τα εισιτήρια αυξάνονται κατά δέκα πέντε στα εκατό 
(15%) στρογγυλοποιούμενα κατά την αρχή της μεγαλύτερης προσέγ¬ 
γισης στο ύψος των πέντε (5) δραχμών. 

Στις γραμμές αυτές ορίζεται ελάχιστο εισιτήριο 40 δραχμές και 
μέγιστο 70 δραχμές. 

2. Κατά την εφαρμογή των διατάξεων της προηγούμενης παραγρά¬ 
φου: 

α. Οι μεταξύ των νομών Ηρακλείου - Λασιθίου και Χανιών - Ρεθύ- 
μνης γραμμές θεωρούνται ενδονομαρχιακές και οι μεταξύ των περιο¬ 
χών Ηρακλείου - Λασιθίιου αφενός και Χανιών - Ρεθύμνης αφετέρου 
ως διανομαρχιακές. 

β. ΓΙροκειμένου περί ξιανομαρχιακής γραμμής συνεκμεταλλευόμε- 
νης από δύο ή περισσότερα ΚΤΕΛ εφαρμόζονται οι αντίστοιχοι ενδονο- 
μαρχιακοί συντελεστές για τα τμήματα της γραμμής που εκτείνονται 
στην περιοχή αρμοδιότητας κάθε ΚΤΕΛ το οποίο συμμετέχει στην 
εκμετάλλευση της γραμμής και ο διανομαρχιακός συντελεστής για τα 
υπόλοιπα τμήματα της γραμμής. 

Άρθρο 2 

Μειωμένα Εισιτήρια - Στρογγυλοποίηση 

1. Τα μειωμένα εισιτήρια (50% και 25% των κανονικών) υπολογί¬ 
ζονται με βάση τις κατά το άρθρο 1 της παρούσας προκύπτουσες (μη 
στρογγυλποιούμενες) τιμές διαιρούμενες δια δύο και στρογγυλοποιού- 
μενες στη συνέχεια σύμφωνα με την επόμενη παράγραφο και την 
παράγρ. γ του προηγούμενου άρθρου της παρούσας. 

2. Οι τιμές των κανονικών εισιτηρίων που προκύπτουν σύμφωνα 
με τις διατάξεις της παρούσας, στρογγυλοποιούνται ως εξής: 

α. Τα μέχρι διακοσίων (200) δραχμών προς τα πάνω ανά πέντε 
(5) δραχμές ή 

β. κατά την αρχή της μεγαλύτερης προσέγγισης ανά δέκα (10) 
δραχμές. 

γ. Τα πάνω των διακοσίων (200) δραχμών προς τα πάνω ανά δέκα 
(10) δραχμές. 

3. Στις υπεραστικές γραμμές το κατώτερο όριο κανονικού εισιτηρίου 
ορίζεται σε 55 δραχμές και του μειωμένου σε 30 δραχμές. 

Άρθρο 3 

Κόμιστρο αποσκευών και μικροδεμάτων 
Για το πέρα των δέκα (10) χιλιογράμμων βάρος αποσκευών επι¬ 
βάτη, που ταξιδεύει με υπεραστικά λεωφορεία και για τα ασυνόδευτα 

μικροδέματα περιοδικών ή άλλων εντύπων καθορίζεται κόμιστρο το 
οποίο προκύπτει με βάση το συντελεστή 0,026 δραχμές ανά χιλιόμετρο 
και χιλιόγραμμο στρογγυλοποιουμένου του τελικού κομίστρου προς τα 
πάνω στο ύψος της δραχμής. 

Για λοιπά ασυνόδευτα μικροδέματα καθορίζεται συντελεστής 0,030 
δραχμές ανά χιλιόμετρο και χιλιόγραμμο. 

Με εξαίρεση τα ασυνόδευτα μικροδέματα εφημερίδων, περιοδικών 
ή άλλων εντύπων (για τα οποία το ελάχιστο κόμιστρο προκύπτει όπως 
παραπάνω), το ελάχιστο κόμιστρο μεταφοράς υπερβάλλοντος βάρους 
αποσκευών επιβάτη καθορίζεται σε 5 δραχμές και των ασυνόδευτων 
μικροδεμάτων σε 30 δραχμές. 

Για ασυνόδευτα μικροδέματα μεγάλης αξίας το κόμιστρο δεν μπορεί 
να είναι μικρότερο ποσοστού ίσου προς πέντε στα χίλια (5 %ο) της 
αξίας του μικροδέματος και καθορίζεται με ελεύθερη συμφωνία των 
ενδιαφερομένων με το ΚΤΕΛ. 

Άρθρο 4 

Διαπόρθμευση λεωφορείων 

Η ενδιάμεση μεταφορά με οχηματαγωγό πλοίο του λεωφορείου που 
εκτελεί το δρομολόγιο σε οποιαδήποτε επιβατική γραμμή επιβαρύνει 
τους επιβάτες με εφάπαξ ποσό ανάλογα με το μήκος διαπόρθμευσης 
σε μιλιά ως εξής: 

α. Εβδομήντα πέντε (75) δραχμές για μήκος μεγαλύτερο ή ίσο προς 
πενήντα (50) μιλιά ή 

β. Πενήντα πέντε (55) δραχμές για μήκος μικρότερο των πενήντα 
(50) και μεγαλύτερο των είκοσι πέντε (25) μιλιών ή 

γ. Τριάντα πέντε (35) δραχμές για μήκος μικρότερο ή ίσο προς 
είκοσι πέντε (25) μιλιά, μη εισπραττομένης της κατά την παρούσα 
περίπτωση επιβάρυνσης όταν το επί του πορθμείου εισιτήριο του επι¬ 
βάτη είναι μικρότερο των πενήντα (50) δραχμών. 

Όταν εισπράττεται το κατά το παρόν άρθρο εφάπαξ ποσό, το ΚΤΕΛ 
υποχρεούται (εφόσον ζητηθεί τούτο από επιβάτη) να επιμελείται της. 
έκδοσης του βαρύνοντος τον επιβάτη εισιτηρίου επί του οχηματαγωγού 
πλοίου (περίπτ. δ' της παρ. 1 του άρθρου 11 της 42000/2030/81 
απόφασης). 

Άρθρο 5 
Ειδικές διατάξεις 

1. Τα υπεραστικά ΚΤΕΛ κατά την διαδρομή των λεωφορείων τους 
δια μέσω άλλων νομών, (τα τοπικά ΚΤΕΛ των οποίων δεν συμμετέ¬ 
χουν στην εκμετάλλευση της συγκεκριμένης γραμμής που εξυπηρετεί 
το λεωφορείο), εισπράττουν υποχρεωτικά από τους επιβιβαζόμενους 
από αυτούς (νομούς) επιβάτες, οι οποίοι μπορούν να εξυπηρετηθούν 
χρησιμοποιούντες ή μη δρομολόγια των τοπικών ΚΤΕΛ, την τιμή 
εισιτηρίου που έχει καθορισθεί για τα κατά περίπτωση τοπικά ΚΤΕΛ, 
ανεξάρτητα από την τιμή του εισιτηρίου που προκύπτει για το ΚΤΕΛ 
στο οποίο ανήκει το λεωφορείο. 

2. Άλλη προσαύξηση τιμών εισιτηρίων, πέρα από αυτή που καθορί¬ 
ζεται με την παρούσα, δεν επιτρέπεται δεδομένου ότι στους παραπάνω 
χιλιομετρικούς συντελεστές κομίστρου περιλαμβάνονται όλες οι κρατή¬ 
σεις προς τρίτους από οπουδήποτε και αν έχουν επιβληθεί. 

3. Οι μαθητές και οι επί μονίμου βάσεως διακινούμενοι επιβάτες 
μπορούν να χρησιμοποιούν ειδικά μηνιαία δελτία τα οποία εκδίδονται 
από το οικείο ΚΤΕΛ. 

Άρθρο 6 

Κυρώσεις - Ισχύς 

Τα νέα εισιτήρια θα εφαρμοσθούν μετά από νομαρχιακή απόφαση 
κατά τις διατάξεις του άρθρου 23 παρ. 4 Ν.Δ. 102/73. Οι παραβάτες 
των διατάξεων της παρούσας και των σε εκτέλεση αυτής αποφάσεων 
των οικείων Νομαρχών περί καθορισμού των συγκεκριμένων τιμών 
εισιτηρίων τιμωρούνται κατά τις διατάξεις του άρθρου 458 του ποινι¬ 
κού κώδικα. 

Η απόφαση αυτή που η ισχύς της αρχίζει από 9.4.1987 να δημο- 
σιευθεί στην Εφημερίδα της Κυβέρνησης. 

Αθήνα, 7 Απριλίου 1987 

Ο ΥΠΟΥΡΓΟΣ 

ΚΩΣΤΑΣ ΜΠΑΝΤΟΥΒΑΣ 


Αριθ. 11629/571 (14) 

Αναπροσαρμογή τιμών εισιτηρίων αστικών ΚΤΕΛ και αστικών γραμ¬ 
μών «ΡΟΔΑ» 

Ο ΥΠΟΥΡΓΟΣ ΜΕΤΑΦΟΡΩΝ & 
ΕΠΙΚΟΙΝΩΝΙΩΝ 

' Εχοντας υπόψη: 

1. Τις διατάξεις των άρθρων 23 και 29 του Ν.Δ. 102/73 «περί 

οργανώσεως των δια λεωφορείων αυτοκινήτων εκτελουμένων 
δημοσίων επιβατικών συγκοινωνιών» 

2. Τα στοιχεία εκμετάλλευσης των αστικών ΚΤΕΛ και «ΡΟΔΑ» 

3. Την αριθ. 816/27.3.87 απόφαση της Επιτροπής τιμών και 
εισοδημάτων, αποφασίζουμε: 

Άρθρο 1 
Ποσοστό αύξησης 

1. Εγκρίνουμε την (αναπροσαρμογή της τιμής των κανονικών 
εισιτηρίων των αστικών ΚΤΕΛ και των αστικών γραμμών της 
Δημοτικής Επιχείρησης Συγκ/νιών Ρόδου (ΡΟΔΑ) κατά δεκα¬ 
πέντε στα εκατό (15%). 

Στις περιπτώσεις ΚΤΕΛ που χρησιμοποιούν περισσότερο από 
ένα εισιτήρια επιτρέπεται να αυξηθεί η τιμή ορισμένων από αυτά 
μέχρι δεκαπέντε στα κατό (15%) μεγαλύτερο του κατά το προη¬ 
γούμενο εδάφιο, εφόσον οι τιμές των υπολοίπων εισιτηρίων αυ¬ 
ξηθούν κατά ποσοστά αντίστοιχα μικρότερα, ώστε το μέσο σταθ- 
μικό ποσοστό αύξησης όλων των τιμών εισιτηρίων κάθε ΚΤΕΛ 
να μη ξεπεράσει το δεκαπέντε στα εκατό (15%). 

2. Άλλη προσαύξηση πέρα από αυτή που καθορίζεται με την 
παρούσα δεν επιτρέπεται, δεδομένου ότι περιλαμβάνονται όλες 
οι κρατήσεις προς τρίτους από οπουδήποτε και αν έχουν επιβλη¬ 
θεί. 

Άρθρο 2 

1 Στρογγυλοποίηση — Μειωμένα εισιτήρια 

1. Οι προκύπτουσες κατά τις διατάξεις του άρθρου 1 της παρού¬ 
σας τιμές κανονικών εισιτηρίων στρογγυλοποιούνται κατά την 
αρχή της μεγαλύτερης προσέγγισης ανά πέντε (5) δραχμές. 

2. Οι ισχύουσες τιμές των μειωμένων εισιτηρίων (κατά 50% 
και 25%) αναπροσαρμόζονται κατά δεκαπέντε στα εκατό 
(15%) στρογγυλοποιούμενες προς τα πάνω ανά πέντε (5) δραχ¬ 
μές, και το ελάχιστο μειωμένο εισιτήριο καθορίζεται σε 25 δραχ¬ 
μές. 


Άρθρο 3 

Κυρώσεις — Ισχύς 

1. Τα νέα εισιτήρια εφαρμόζονται από της εκδόσεως των κατά 

τις διατάξεις της παρ. 4 του άρθρου 23 του Ν.Δ. 102/73 
νομαρχιακών αποφάσεων καθορισμού της συγκεκριμένης τιμής 
τους. 

2. Οι παραβάτες των διατάξεων της παρούσας και των σε εκτέ¬ 
λεση νομαρχιακών αποφάσεων τιμωρούνται κατά τις διατάξεις 
του άρθρου 458 του Ποινικού Κώδικα. 

Η παρούσα της οποίας η ισχύς αρχίζει από 9.4.1987 να δημο- 
σιευθεί στην Εφημερίδα της Κυβερνήσεως. 

Αθήνα, 7 Απριλίου 1987 

Ο ΥΠΟΥΡΓΟΣ 

ΚΩΣΤΑΣ ΜΠΑΝΤΟΥΒΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




